b'\n_START_ARTICLE_\nCET-2\n_START_PARAGRAPH_\nCentrala Electric\xc4\x83 cu Termoficare \xe2\x84\x962 (abreviat CET-2) este o central\xc4\x83 electric\xc4\x83 situat\xc4\x83 \xc3\xaen municipiul Chi\xc8\x99in\xc4\x83u, Republica Moldova.\n_START_SECTION_\nIstorie\n_START_PARAGRAPH_\nDarea \xc3\xaen exploatare a primului bloc energetic al CET-2 a avut loc la 31 decembrie 1976. Darea \xc3\xaen exploatare a primului bloc a fost efectuat\xc4\x83 de c\xc4\x83tre 194 de speciali\xc8\x99ti, reprezentan\xc8\x9bi ai CET-1 din Chi\xc8\x99in\xc4\x83u, Centralei termoelectrice de la Cuciurgan, Hidrocentralei electrice de la Dub\xc4\x83sari, a sta\xc8\x9biilor electrice din Ucraina, Rusia, precum \xc8\x99i de energeticieni moldoveni, care au sus\xc8\x9binut o stagiere preventiv\xc4\x83 la CET-8 din Moscova, la CET-2 din Rostov pe Don \xc8\x99i la CET-2 din Riga._NEWLINE_\xc3\x8en 1978, odat\xc4\x83 cu darea \xc3\xaen exploatare celui de-al doilea bloc energetic a sporit substan\xc8\x9bial asigurarea cu energie a capitalei. Ating\xc3\xaend capacitatea electric\xc4\x83 proiectat\xc4\x83 de 240 MW \xc8\x99i termic\xc4\x83 de 1200 Gcal/h, CET-2 a devenit cea mai mare central\xc4\x83 electrotermic\xc4\x83 din \xc8\x9bar\xc4\x83.'